Vladislavs Korzāns

thumb|Vladislavs Korzāns (pēc 1970).
**Vladislavs Korzāns** (dzimis 1931. gada 16. martā, miris ) bija latviešu bioķīmiķis, Rīgas Medicīnas institūta (RMI) rektors (1963—1992). 

## Dzīvesɡājums
Dzimis 1931. gadā Grīziņkalna apkaimē Rīgā poļu izcelsmes strādnieka Aleksandra Korzāna un viņa sievas Matrjonas, dzimušas Ivanovas, ģimenē. 
Mācījās Rīgas pilsētas 25. pamatskolā (1938–1944), Rīgas 6. vidusskolā (1944–1945) un Rīgas 1. vidusskolā (1945–1949).   1949. ɡadā uzsāka studijas Latvijas Valsts universitātes Medicīnas fakultātes Stomatoloģijas nodaļā, pēc Rīgas Medicīnas institūta izveides līdz 1954. ɡadam studēja RMI Stomatoloģijas fakultātē, tad turpināja studijas Rīgas Medicīnas institūta aspirantūrā (1954–1957). 
Strādāja par asistentu RMI Bioloģiskās ķīmijas katedrā (1956–1961), aizstāvēja zinātņu kandidāta disertāciju par B vitamīnu kompleksa ietekmi uz parenterāli ievadīta fibrīna hidrolizāta slāpekļa savienojumu izmantošanu organismā (vadītājs Aleksandrs Šmits, 1958). 1961. ɡadā viņš iestājās Padomju Savienības Komunistiskajā partijā un kļuva par RMI prorektoru mācību lietās, 1962. ɡadā par RMI Bioķīmijas katedras docentu, bet 1963. ɡadā par RMI rektoru. V. Korzāns bija viens no Centrālās zinātniski pētnieciskās laboratorijas izveides iniciatoriem (1963). 1968. ɡadā Kauņas Medicīnas institūtā viņš aizstāvēja zinātņu doktora disertāciju par parenterālās tauku barošanās teorētiskajiem un eksperimentālajiem pamatiem. 1968. gadā kļuva par Rīgas Tautas deputātu padomes deputātu. 1969. ɡadā viņu ievēlēja par RMI Bioķīmijas katedras profesoru, 1973. ɡadā par RMI Bioķīmijas katedras vadītāju. 1969. gadā RMI Stomatoloģijas fakultāte pārcēlās uz ēku Dzirciema ielā 20, no 1981. līdz 1987. ɡadam viņa vadībā Dzirciema ielā 16 uzbūvēja Rīgas Medicīnas institūta ēkas. 1990. ɡadā piekrita RMI pārdēvēšanai par Latvijas Medicīnas akadēmiju (AML jeb *Academia Medicinae Latviensis*).

Miris 2002. gadā smadzeņu infarkta dēļ, apbedīts Meža kapos Rīgā.

## Apbalvojumi un paɡodinājumi
* Darba Sarkanā Karoga ordenis (1971)
* Latvijas PSR Nopelniem bagātais zinātnes darbinieks (1975)
* Latvijas PSR Ministru Padomes prēmija par RMI teorētisko mācību korpusa celtniecību (1989)
* 1991. gada barikāžu dalībnieka piemiņas zīme (2002)

## Darbi
* Korzāns, Vladislavs. B-kompleksa vitamīnu ietekme uz parenterāli ievadīta fibrīna hidrolizāta slāpekļa izmantošanu. Latvijas PSR Zinātņu Akadēmijas Vēstis. Nr. 5 (1958), 61.–70. lpp.
* Корзан, В. А. Материалы по изучению парентерального питания жиром: об изготовлении эмульсии жира, пригодных для внут ренного введения. Известия Академии наук Латвийской ССР. – № 2 (1961), с. 161–164.
* Корзан, В. А. Материалы по изучению парентерального питания жиром: изменения количества холестерина сыворотки крови у крыс после внутренного введения эмульсии жира. Известия Академии наук Латвийской ССР. – № 2 (1962), с. 99–101.
* В. Р. Бауман, О. Я. Пупеле, И. А. Киенкас, В. К. Шелухина, В. А. Корзан. Латентность лизосомальных ферментов миокарда при экспери ментальной патологии сердца. Кровообращение (Ереван) – 1985. – Т. 18, № 2, с. 3–7.
* В. А. Корзан, Л. Я. Утно, А. Г. Моисеенок, В. И. Горен  штейн, В. Б. Чигер, С. Н. Омельянчик. Содержание длинноцепочечных ацил-CoA митохондрий мио карда как энзимомодулирующий фактор в условиях глубо кой гипотермии. Latvijas PSR Zinātņu Akadēmijas Vēstis. – Nr. 7 (1989), 87. –[89.] lpp.

## Atsauces

## Ārējās saites